**Pamokos tema:**  Mano santykis su aplinka

**Tikslas: Kelti klausimus ir ieškoti atsakymų apie žmogaus ir gamtos santykį, tyrinėti aplink esančią gamtą.**

**Uždaviniai:**

1. Pastebėti žmogaus ir gamtos santykį mieste
2. Atkreipti dėmesį į naudas ir problemas, kurias sukelia žmogaus veikla gamtoje.

**Kompetencijos:** komunikavimo, pažinimo, kūrybiškumo

**Priemonės:** užduočių lapai, rašymo priemonės.

**Vertinimas:** *idiog*rafinis

**Metodai:** aiškinimas, grupinis darbas, refleksija, diskusija.

**Vieta:** Tuskulėnų rimties parkas

**Klasė:**  1 – 2 klasės

**VEIKLOS:**

|  |  |  |
| --- | --- | --- |
| **Įvadas** |  Mokytojas su mokiniais keliauja iki artimiausio parko, gamtos kampelio. Atvykus į vietą, paskirsto mokinius grupelėmis ir išdalina užduočių lapus, kiekvienai grupei po vieną. |  |
| **Pagrindinė dalis.** |
|  **Instruktažas** |  Mokiniai įspėjami, jog negali eiti toliau, nei yra matomas mokytoja(-as). |   |
| **Pagrindinė pamokos veikla** |  Mokytojas lieka sutartoje vietoje, o mokinių grupės eina užduotyje nurodytu maršrutu ir ieško aplinkoje esančių objektų, reiškinių, šiukšlių. Juos žymisi, vėliau suskaičiuoja. Po 15-20 min. mokiniai grįžta, pasidalina, kaip sekėsi atlikti užduotį, ar nebuvo kokių nuotykių, netikėtumų. |  |
| **Refleksija/ įsivertinamas** | Vėliau mokiniai su mokytoju susėda ar sustoja ratu ir diskutuoja. Diskusijos klausimai:- Kas yra svarbiau: žmogaus sukurtas objektas ar gamtos objektas? Kodėl?- Ar aplinka, kurioje esame, yra harmoninga? Kodėl taip manai?- Ar gali žmogus turėti per daug daiktų? Kodėl?- Ar galima suskaičiuoti gamtos objektus? O žmogaus sukurtus daiktus? O reiškinius?- Ar nustebino rastas šiukšlių kiekis? Kodėl? Ką tai pasako apie žmones? Kaip manai, kaip tos šiukšlės ten atsirado? Po diskusijos mokytojas apibendrina ir išryškina svarbiausius mokinių pastebėjimus. Kartu apibendrina, kokias išvadas galima būtų padaryti. |  |